**Mór Városi Önkormányzat Képviselő-testületének**

**113/2025. (III.26.) határozata**

**a Brindisi Szent Lőrinc Borrend 2024. évi önkormányzati támogatására vonatkozó visszafizetési kötelezettség tárgyában**

1. Mór Városi Önkormányzat Képviselő-testülete a civil szervezetek pályázati és eseti önkormányzati támogatásáról szóló 21/2015. (VI.3.) önkormányzati rendelet 10. §-a és a 2024. április 5. napján kötött támogatási szerződés alapján kötelezi a Brindisi Szent Lőrinc Borrend (székhely: 8060 Mór, Zrínyi utca 36.) támogatott szervezetet, hogy a támogatási összeget (300.000,-Ft) a képviselő-testületi határozat kézhezvételétől számított 15 napon belül támogató 11600006-00000000-76354634 számú költségvetési elszámolási számlájára fizesse vissza, amennyiben az elszámolást 5 napon belül nem pótolja. A kifizetés és a visszafizetés közötti időre eső, a Polgári Törvénykönyvben meghatározott késedelmi kamatot is hozzá kell számítani.

2. A Képviselő-testület felkéri a jegyzőt, hogy a támogatás és kamata visszafizetése érdekében szükséges intézkedéseket tegye meg.

Határidő: 2025.04.02.

Felelős: jegyző(Pénzügyi Iroda)

 Fenyves Péter Dr. Taba Nikoletta

 polgármester jegyző